Лихварка/32
ПОЈАВА VI
(Улазе: Анка и Стеван са запаљеним свијећама, које оставе на сто; за њима Павле па Ставре. Ставре има необично велику машлију црвене боје, око врата, усправљену јаку од кошуље, која јако стрши напоље и „халб-цилиндар“ бијеле боје. У рукама носи двије велике боце вина.)

СТАВРЕ: Да, да, господине мој, прави неготинац! Нећете ни три чашице попити, па ћете бити као земља! (За се.) Да Бог да ти пресјело! (Гласно.) Ето н. пр. ја већ дотјерам до четири, али ја сам стари мајстор (накашље се дапошљедњу ријеч забашури), то јест винар; знате ја с вином тргујем.
САВИЋКА (Павлу): Мишљах да ћете раније доћи, па вас очекивах.
ПАВЛЕ: Послови су ме задржали. (За се.) Шта ли је баба Маца урадила?
СТАВРЕ: А где је Јела?
САВИЋКА (Анки): Иди је зови. (Са шалом.) Бадава, кир Ставре хоће да залуди неког. (Анка оде.)
СТАВРЕ: Ех, госпођо, та знате хоћу и ја мало у кицошлук.

Лихварка